CELEX: 52011PC0373
Language: hu
Date: 2011-06-17
Title: Javaslat AZ EURÓPAI PARLAMENT ÉS A TANÁCS HATÁROZATA a rugalmassági eszköz igénybevételéről

|
			
		
		
		52011PC0373
		
			Javaslat AZ EURÓPAI PARLAMENT ÉS A TANÁCS HATÁROZATA a rugalmassági eszköz igénybevételéről /* COM/2011/0373 végleges */
			
				
		
		
			
			   	INDOKOLÁS
A 2006. május 17-i intézményközi megállapodás[1]
lehetővé teszi a rugalmassági eszköz igénybevételét olyan
egyértelműen meghatározott kiadások finanszírozására, amelyek a többéves
pénzügyi keret egy vagy több fejezetéhez rendelt felső korlátok keretében
nem volnának finanszírozhatók.
Az intézményközi megállapodás 27. pontjával
összhangban és a 4. fejezeten belüli előirányzatok újraelosztására
vonatkozó összes lehetőség vizsgálatát követően a Bizottság javasolja
a rugalmassági eszköz igénybevételét az európai szomszédságpolitikának a 4.
fejezet felső korlátján felüli, 153,3 millió EUR összegű
finanszírozására.
A Bizottság felhívja a költségvetési hatóság
két ágának figyelmét arra, hogy a határozatot legkésőbb a 2012. évi
költségvetés közzétételével egy időben kell közzétenni az Európai Unió
Hivatalos Lapjában.
Javaslat
AZ EURÓPAI PARLAMENT ÉS A TANÁCS
HATÁROZATA
a rugalmassági eszköz igénybevételéről
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Parlament, a Tanács és
a Bizottság között a költségvetési fegyelemről és a pénzgazdálkodás
hatékonyságáról és eredményességéről szóló, 2006. május 17-i intézményközi
megállapodásra[2] és különösen annak 27.
pontja ötödik bekezdésére,
tekintettel az Európai Bizottság javaslatára,
mivel a 4. fejezeten belüli előirányzatok
újraelosztására vonatkozó összes lehetőség vizsgálatát követően úgy
tűnik, hogy szükség van a rugalmassági eszköz igénybevételére annak
érdekében, hogy az Európai Unió 2012. évi általános költségvetésében
szereplő finanszírozást kiegészítsék az európai szomszédságpolitikának a 4.
fejezet felső korlátján felüli, 153,3 millió EUR összegű
finanszírozásával,
ELFOGADTA EZT A HATÁROZATOT:
1. cikk
Az Európai Unió 2012. évi általános
költségvetésében a 4. fejezet kötelezettségvállalási előirányzatai a
rugalmassági eszköz igénybevétele révén 153,3 millió EUR-val
bővülnek.
Ezt az összeget a 4. fejezetbe tartozó európai
szomszédságpolitika 153 343 576 EUR összegű finanszírozására használják fel.
2. cikk
Ezt a határozatot az Európai Unió Hivatalos
Lapjában ki kell hirdetni.
Kelt Brüsszelben, […]-án/-én.
az Európai Parlament részéről                      a
Tanács részéről
az elnök                                                          az
elnök
[1]               HL C 139., 2006.6.14., 1. o.
[2]               HL C 139., 2006.6.14., 1. o.